Ilog ng Buhay 2 Hari 5:1-14 S i Naaman ay isang matapang, mayaman, at bantog na pinuno ng mga hukbo ng Syria na nagkasakit ng ketong, ang kakilakilabot na sakit noong panahon ng Biblia. Ito'y nangangahulugan ng pagkawalay sa mga minamahal; dahan- dahan at kahindikhindik na kamatayan. Isang batang babaeng Judio na alipin sa tahanan ni Naaman ang nagsabi sa kanya na kung siya'y magtutungo kay propeta Eliseo sa Israel ay pagagalingin siya nito ng kanyang karamdaman. Nagnanais ng anumang silahis ng pag-asa, si Naaman ay naglakbay ng malayo patungo sa Israel na kasama ang isang maliit na pulutong ng kanyang mga bantay at pambayad sa himala ng pagpapagaling. Nang siya ay nasa tahanan ng ng propeta, ayaw namang lumabas ni Eliseo. Sa halip ay isinugo nito ang kanyang katulong at ang tagubiling: "Magtungo ka at maligo ng makapito sa ilog ng Jordan at ang iyong laman ay sasauli sa iyo at ikaw ay malilinis." 2 Hari 5:10, Ang utos ng propeta na maligo si Naaman ay nangangahulugang siya ay marumi. Ang maligo ng makapito sa isang maputik na ilog ay hindi matanggap ng mapagmataas na heneral na Syriano. Galit na biglang pinatakbo ang kanyang kabayo upang umuwi, ngunit upang siya ay makarating ng Damascus ay daraan siya sa tabi ng ilog ng Jordan. Sa kanilang pagdaan dito ay hinimok siya ng kanyang mga katulong na subukin ang payo ng propeta. Bumaba siya sa kabayo, hinubad ang kanyang baluti na tumatakip sa kanyang nakakatakot sa sakit. Anim na ulit siyang lumubog sa tubig ng Jordan nang walang pagbabago, ngunit pagkatapos niyang lumubog ng ikapito, ang kanyang ketong ay nawala. Ang kanyang balat ay luminis at naging makinis at malusog na tulad ng sa isang sanggol. Sasa inyo rin ang nagpapagaling na bagong silang na karanasan na tulad ng kay Naaman.